බුදු රජාණන් වහන්සේ මහියංගණ පුද බිමට වැඩම කර 2600 වැනි වසර සැමරීමේ මහා පුණ්‍යෙීත්සවය ජනාධිපති මහින්ද රාජපක්ෂ මහතාගේ ප්‍රධානත්වයෙන් ඵෙතිහාසික මහියංගණ රජමහා විහාරස්ථානයේදී හෙට (08) පැවැත්වේ.මීට වසර 2600 කට පෙර දුරුතු මස පොහෝ දිනක මහියංගණය රජ මහා විහාරස්ථානය වෙත සම්බුදු හිමියන්ගේ පළමු ලංකාගමනය සිදු වූ අතර එම සිදු වීම සමරමින් අද (07), හෙට (08) සහ අනිද්දා (09) පින්කම් මාලාවක් පැවැත්වේ.සම්බුදු හිමියන්ගේ ප්‍රථම ලංකාගමනය සිහිපත් කෙරෙන දහම් හමුව මහියංගණ රජ මහා විහාරස්ථානයේදී හෙට සවස පැවැත්වෙන්නේ ජනාධිපතිතුමාගේ ප්‍රධානත්වයෙනි.